**Ján Kocian** (\* 13. marec 1958, Zlaté Moravce) je bývalý slovenský futbalový obranca a futbalový tréner. Je bývalý tréner slovenskej národnej reprezentácie. Ako tréner pôsobil dlhší čas aj v Nemecku.

Hráčska kariéra
---------------

Svoju futbalovú kariéru začal roku 1976 vo vtedajšom ZŤS Martin, ktorý pôsobil v druhej najvyššej československej lige. Tu hral do roku 1979, kedy prestúpil prvoligového mužstva Dukly Banská Bystrica, v ktorom od roku 1982 až 1987 nosil kapitánsku pásku. Kocian odohral za Banskú Bystricu 212 zápasov a v rokoch 1979 až 1988 zaznamenal 20 gólov. V roku 1988 prestúpil do nemeckého klubu FC St. Pauli, kde odohral 147 zápasov. Na svoj posledný zápas nastúpil v auguste 1992 proti vtedajšiemu Stuttgarteru Kickers. S aktívnou kariérou skončil v roku 1993.

Za česko-slovenskú reprezentáciu odohral 26 zápasov. Hral aj na Majstrovstvách sveta v roku 1990. Kocian bol zvolený za hráča roku 1990. Kapitánom reprezentácie bol v rokoch 1989 až 1992.

Trénerská kariéra
-----------------

Trénerskú kariéru začal roku 1993 ako asistent hlavného trénera slovenskej reprezentácie Jozefa Vengloša, kde pôsobil do roku 1995. V rokoch 1997-1998 bol hlavným trénerom Dukly Banská Bystrica. V sezóne 1997/98 trénoval český klub Petra Drnovice. Sezónu 1998/1999 strávil ako trénersky asistent v klube 1. FC Košice. Roku 1999 odišiel do Nemecka, kde najskôr asistoval v rokoch 1999-2002 na lavičke 1. FC Kolín a následne (2002-2004) aj v Eintrachte Frankfurt. Neskôr trénoval nemecké kluby FC Rot-Weiß Erfurt a Sportfreunde Siegen. 

Trénerom reprezentácie sa stal 2. novembra 2006, keď nahradil Dušana Galisa. Neskôr sa stal asistentom trénera Karla Brücknera pri rakúskej reprezentácii.

Roku 2011 trénersky opustil Európu a začal pôsobiť v Ázii. Najprv v čínskom klube FC Ťiang-su Sainty a neskôr v hongongskom klube South China AA.

Áziu opustil roku 2012 a opäť sa vrátil do Európy, kde trénoval v klubov Ruch Chorzów (2013-2014), Pogoń Štetín (2014-2015) a Podbeskidzie Bielsko-Biala (2016-2018).

V októbri 2018 sa stal trénerom Jemenskej futbalovej reprezentáciu. Od 5. mája 2022 viedol FC ViOn Zlaté Moravce, kde skončil 4. októbra toho istého roku pre zdravotné problémy.

Osobný život
------------

je ženatý a má dve deti syna Jána a dcéru Michaelu.

Referencie
----------

1. ↑   *Laurinec nechcel bližšie komentovať odvolanie Kociana* [online]. profutbal.sk, 25. jún 2008. Dostupné online.
2. 1 2 3 4 5 6 7  TASR. Bývalý tréner reprezentácie SR Ján Kocian oslavuje 60. narodeniny. *teraz.sk* (Bratislava: TASR), 2018-03-13. Dostupné online [cit. 2023-06-03].
3. ↑   *Brückner s Kocianom pokračujú pri rakúskej reprezentácii* [online]. pravda.sk, 7. november 2008. Dostupné online.
4. ↑  ŠURIN, Peter. *SLOVENSKO – Tréner Jemenu Ján Kocian: Prvýkrát na Vianoce sám* [online]. futbalsfz.sk, 2018-12-28, [cit. 2023-06-03]. Dostupné online.
5. ↑  TASR. FORTUNA LIGA: Kocian ukončil spoluprácu s ViON Zlaté Moravce. *teraz.sk* (Bratislava: TASR), 2022-10-04. Dostupné online [cit. 2023-06-03].

Iné projekty
------------

Commons
* Spolupracuj na Commons Commons ponúka multimediálne súbory na tému **Ján Kocian**

Externé odkazy
--------------

* Profil na stránke national-football-teams.com

Zdroj
-----

*Tento článok je čiastočný alebo úplný preklad článku Ján Kocian na anglickej Wikipédii.*

| * z
* d
* u
Česko-slovenské mužstvo – MS 1990 |
| --- |
| 
* 1 Stejskal
* 2 Bielik
* 3 Kadlec
* 4 Hašek
* 5 Kocian
* 6 Straka
* 7 Bílek
* 8 Chovanec
* 9 Kubík
* 10 Skuhravý
* 11 Moravčík
* 12 Fieber
* 13 Němec
* 14 Weiss
* 15 Kinier
* 16 Hýravý
* 17 Knoflíček
* 18 Luhový
* 19 Griga
* 20 Němeček
* 21 Mikloško
* 22 Palúch
* Tréner: Vengloš

 | Česko-Slovensko |

Autoritné údaje: * SNK: 169471
* VIAF: 7812151778235918130007